Miesto balandis

Columba livia f. urbana

Miesto balandis arba miesto karvelis (Columba livia domestica) – karvelinių paukščių (Columbiformes) būrio, karvelinių (Columbidae) šeimos, tikrųjų karvelių (Columba) genties, uolinių karvelių (Columba livia) rūšies porūšis.

Lietuvoje dažnai painiojama miesto balandžių sąvoka ir jie neskiriami nuo naminių balandžių (Columba livia domestica), kuomet tiek miesto balandžiai, tiek naminiai balandžiai vadinami bendrais sinonimais – miesto balandis, miesto karvelis, naminis balandis, naminis karvelis, balandis, karvelis.

Miesto balandžiai ir naminiai balandžiai dažniausiai užrašomi bendru mokslinių pavadinimu – „Columba livia domestica“, nors dalyje mokslinės literatūros miesto balandžiams taikomas „Columba livia f. urbana“ pavadinimasresearchgate.net / Evaluation of urban pigeon (Columba livia f. urbana) health status in relation to their threat to human’s health; Authors: Tomasz Piasecki, May 2006 | Medycyna Weterynaryjna 62(5):531-535.


 Kilmė 
Uoliniai karveliai (Columba livia) yra tiesioginiai naminių balandžių protėviai, o iš naminių balandžių ir išplito miesto balandžių populiacijos. Miesto balandžiai yra naminių balandžių (Columba livia domestica) įvairių veislių mišrūnai ir tiesioginiai palikuonys, kuriems anksčiau ištrūkus iš narvelių ir paleistiems į laisvę sukūrė pusiau sulaukėjusios miesto balandžių populiacijas pasaulio įvairiuose miestuose ir gyvenvietėse.

 Paplitimas pasaulyje 
Miesto balandžiai išplitę visuose pasaulio žemynuose išskyrus Antarktidą.

Didesniais ar mažesniais būriais laikosi miestų gatvėse, parkuose.

 Paplitimas Lietuvoje 
Lietuvoje miesto balandžiai gausiai paplitę miestuose, miesteliuose, rečiau pasitaiko mažose gyvenvietėse arba nedidelių kaimų vietovėse.

 Apibūdinimas 
Dauguma miesto balandžių morfologiškai (plunksniniu apdaru ir dydžiu) l. panašūs į uolinius karvelius ir uldukus (Columba oenas). Miesto balandžių kūno ilgis 29–35 cm, atstumas tarp išskleistų abiejų sparnugalių 60–68 cm, sveria 315–410 gluontoportti.com / Feral Pigeon Columba livia domestica.

 Gyvenimo būdas 
Miesto balandžiai monogamai. Daugelis miesto balandžių veistis pradeda antrais gyvenimo metais. Lizdą krauna abu poros nariai. Į metus išveda 2-4, rečiau iki 6 vadų. Jeigu kiaušinių dėtis būna sunaikinta, po 10-14 dienų deda naują. Dėtyje beveik visada du, kartais tik vienas, o rečiau trys kiaušiniai. Juos vieną po kito deda 48 valandų intervalu. Kiaušiniai 34-42 mm ilgio ir 26-31 mm pločio, balti ir šiek tiek blizgantys. Juos ima perėti po pirmo kiaušinio abu poros nariai, ir peri 17-18 dienų. Jaunikliams paūgėjus, tėvai dienos metu palieka vienus lizde ir maitina maždaug tik keturis kartus per dieną, o tuo tarpu skrenda į kitą lizdą pradėti sekančios vados. Jaunikliai lizdą palieka per 23-25 dienas, o per 30-35 dienas jie tampa savarankiškais, nors laikosi kartu su tėvais tol, kol susiranda sau į porą partnerį.

Poros visą gyvenimą prisirišusios vietose prie savo lizdaviečių.

 Gyvenimo trukmė 
Pirmus metus gyvenančių miestų centruose patinėlių mirštamumas labai aukštas – iki 90 proc. Miesto balandžiai laisvėje vidutiniškai gyvena 3-5 metus, bet prie palankių sąlygų gali išgyventi daugiau kaip 10 metų. Palyginimui naminiai balandžiai, kurie laikomi nelaisvėje, išgyvena iki 15 metųpigeonpedia.com / Domestic Pigeons Explained: The Complete Guide.

 Galerija 

 Taip pat skaityti 
 Uldukas

 Šaltiniai 

 Nuorodos 
 alchetron.com / Feral pigeon | Updated on Apr 25, 2018

Kategorija:Karveliniai